hotchpotch/miracl-hf-unified huggingface dataset:
अमाल मलिक
अमाल मलिक का जन्म एक संगीत परिवार के रहने वाले हिंदी फ़िल्म उद्योग में एक संगीतकार है। ये सरदार मलिक के पोते, दबू मलिक के बेटे और संगीतकार अनु मलिक के भतीजे है। अमाल ८ साल की उम्र में संगीत सीखना शुरू कर दिया था। इन्होंने अपने फ़िल्मी कैरियर की शुरुआत सलमान ख़ान की जय हो के साथ २०१४ में शुरू किया फिर मलिक ने २०१५ की कई बॉलीवुड फिल्में जैसे की रॉय, एक पहेली लीला, ऑल इज़ वैल, कैलेंडर गर्ल्स, हीरो, हेट स्टोरी 3 के लिए संगीत दिया।
मलिक ने ये गाने एकल रूप में रचित किये जिसमें कम्पनी टी-सीरीज़ रही। तथा निर्माता भूषण कुमार रहे।
भारती भवन
भारती भवन एक शैक्षणिक प्रकाशन संस्थान है जिसकी शुरुआत पटना में सन् १९४३ में हुई थी। इस समूह ने विद्यालयों और प्रतियोगिताओं के लिए कई पुस्तकें छापी हैं। आज इसके कार्यालय पटना के अलावे दिल्ली, राँची, बेंगलुरु जैसी जगहों पर हैं। प्रसिद्ध प्रोफ़ेसर एच सी वर्मा की 'कॉन्सेप्ट्स ऑफ फिजिक्स' इस प्रकाशन की सबसे प्रसिद्ध पुस्तकों में से एक है। इनकी पुस्कें अंग्रेज़ी और हिन्दी में होती हैं। पंडित तोताराम सनाढ्य की पुस्तक फिजी द्वीप में मेरे इक्कीश वर्ष भारती भवन द्वारा प्रकाशित कराकर भवन की ख्याति को बढाया। जिनका जन्म 1876 में हिरनगाँव फ़िरोज़ाबाद में हुआ था।
एच सी वर्मा
हरीश चन्द्र वर्मा (जन्म १९५२), भारतीय प्रौद्योगिकी संस्थान कानपुर में कार्यरत एक भौतिकविज्ञानी एवं प्राध्यापक हैं। इसके पूर्व उन्होने पटना के विज्ञान महाविद्यालय में अध्यापन किया। उनके कार्य का क्षेत्र नाभिकीय भौतिकी है। उन्होने अनेक पुस्तकों की रचना की है जिनमें 'कॉन्सेप्ट्स ऑफ फिजिक्स' अत्यन्त लोकप्रिय है।
हरीश चन्द्र वर्मा का जन्म 3 अप्रैल 1952 को बिहार राज्य के दरभंगा जिले में एक कायस्थ परिवार में हुआ था। इनके पिता एक शिक्षक थे।
स्नातक करने के लिए हरीश चन्द्र वर्मा का दाखिला पटना विज्ञान महाविद्यालय में हुआ। यहाँ के फैकल्टी से प्रभावित होकर हरीश चन्द्र वर्मा के मन में विज्ञान और गणित विषय में रूचि बढ़ी। उनकी रूचि ऐसी बढ़ी की हाई स्कूल की परीक्षा में संघर्ष करने वाले लड़के ने पटना विश्वविद्यालय के BSc भौतिकी (ऑनर्स) में तीसरा स्थान ला दिया। स्नातक कम्पलीट करने के बाद हरीश चन्द्र वर्मा ने GATE की परीक्षा निकाली और आईआईटी कानपुर से MSc के लिए दाखिला लिया। आईआईटी कानपुर में हरीश चन्द्र वर्मा ने सभी लडको में टॉप किया और 10.0 में से 9.9 GPA हासिल किया। उसके बाद उन्होंने आईआईटी कानपुर से ही डॉक्टरेट की पढाई की और तीन वर्षो से भी कम समय में पीएचडी की उपाधि प्राप्त की।
साईंस कॉलेज में बच्चों को पढ़ते हुए इन्होने देखा कि बच्चे भौतिक विज्ञान की पढाई का आनंद नहीं ले रहे हैं बल्कि पढ़ पढ़ कर उब रहे हैं। जितना एक्सपेरिमेंट हरीश चन्द्र वर्मा ने अपने पढाई के दिनों में फिजिक्स के किताबों (फिक्स्डमेंटल ऑफ़ फिजिक्स रेस्निक और हॉलिडे, जिसे उन्होंने एम.एस.सी. के दौरान पढ़ा था) के साथ किया था उतना एक्सपेरिमेंट तेज विद्यार्थी भी नहीं कर रहे थे। इसका कारण भाषा और सांस्कृतिक अंतर था। ग्रामीण पृष्ठभूमि के लोग पुस्तक की भाषा में उलझ कर रह जाते थे और वे उसकी अवधारणा और निष्कर्ष तक पहुँचने से पहले ही अपनी रूचि खो बैठते थे।  इन सभी समस्याओ को दूर करने के लिए हरीश चन्द्र वर्मा ने एक किताब लिखने की सोची जो भाषा के इस कठिनाई को आसान कर सके। इसके लिए उन्होंने 8 साल तक कठिन परिश्रम किया और फलस्वरूप लोगों के बीच आया कॉन्सेप्त्स ऑफ़ फिजिक्स (Concepts of Physics) । यह पुस्तक भौतिक विज्ञान की सुन्दरता की उजागर करने में सफल रही। इस पुस्तक की सफलता का कारण था इसकी सरल भाषा ,दिलचस्प संख्यात्मक उदाहरण और भारतीय संस्कृति के साथ सम्बन्ध | यह पुस्तक आईआईटी-जेईई (संयुक्त प्रवेश परीक्षा) की तैयारी के लगभग सभी छात्रों द्वारा उपयोग की जाती है। यह हरीश चन्द्र वर्मा द्वारा भारतीय छात्रों, विज्ञान और समाज को दिए गए एक महान उपहार था। आईआईटी कानपुर आने से पहले वह लगभग 15 वर्षों तक पटना विज्ञान महाविद्यालय में रहे।
डॉ एच सी वर्मा 1994 में सहायक प्रोफेसर के रूप में आईआईटी कानपुर में शामिल हुए। यहां, उन्होंने कई पाठ्यक्रमों के छात्रो को पढाया और “क्वांटम फिजिक्स” नामक एक पुस्तक भी लिखा। डॉ एच सी वर्मा ने प्रयोगात्मक परमाणु भौतिकी में अनुसंधान भी किया। आईआईटी कानपुर में नियमित कार्य के अलावा, उन्होंने शिक्षा और समाज के लाभ के लिए कई सामाजिक-शैक्षिक पहल भी की। इनमें से कुछ पहलुओं में स्कूल फिजिक्स परियोजना, शिक्षा सोपान शामिल हैं। उन्होंने 30 जून 2017 को औपचारिक रिटायरमेंट की घोषणा की। वे 38 सालो से लोगो को फिजिक्स की बारीकियो को समझा रहे थे। नेशनल अंवेशिका नेटवर्क ऑफ इंडिया के राष्ट्रीय संयोजक होने के साथ साथ वह देश भर के उत्साही भौतिकी शिक्षकों के लिए कार्यशाला का भी प्रति वर्ष आयोजन करते हैं, जिसके माध्यम से भौतिकी की आम समझ देश के कोने कोने तक पहुंच रही है।
बगसरा
बगसरा (Bagasara) भारत के गुजरात राज्य के अमरेली ज़िले में स्थित एक नगर है।
बगसरा सौराष्ट्र एवम काठियावाड़ विस्तार में स्थित अमरेली ज़िले में बगसरा तहसील का वहीवटी मुख्यालय है। बगसरा भारत के राष्ट्रीय शायर झवेरचंद मेघानी की कर्मभूमि के रूप में देशभर में प्रख्यात है। गॉल्ड प्लेटिंग आभूषनो के लीए भी बगसरा पूरे विश्व में प्रसिद्ध है।
भारती भवन पुस्तकालय
भारती भवन पुस्तकालय इलाहाबाद स्थित हिन्दी और उर्दू का पुस्तकालय है। इसकी स्थापना पण्डित मदन मोहन मालवीय और बालकृष्ण भट्ट ने की थी। पंडित तोताराम सनाढ्य की पुस्तक फिजी द्वीप में मेरे इक्कीश वर्ष भारती भवन द्वारा प्रकाशित कराकर भवन की ख्याति को बढाया। जिनका जन्म 1876 में हिरनगाँव फ़िरोज़ाबाद में हुआ था।
गठबन्धन
गठबंधन सरकार, एक संसदीय प्रणाली में, पार्टियों के गठबंधन से बना एक सरकार है। ऑस्ट्रेलिया में, गठबंधन भी 1922 के बाद से तीन दलों (उदारवादी, नागरिकों और देश उदारवादी) संघीय राजनीति में मौजूदा एक गठबंधन (गठबंधन समझौते) का उल्लेख किया जाता है - यह एक संसदीय गठबंधन का गठन है। पार्टियों के गठबंधन को भी एक चुनावी संलयन कहा जाता है। कैंब्रिज शब्दकोश इसे "आम तौर पर एक सीमित समय के लिए, किसी विशेष प्रयोजन के लिए विभिन्न राजनीतिक दलों या समूहों के मिलन को" गठबंधन के रूप में परिभाषित करता है।
अर्थशास्त्र में गठबंधन ग्राहकों में विश्वास बढ़ाने हेतु कई नामी कंपनी एक दूसरे को सहयोग कर एक गठबंधन तैयार करती है। इसके कारण ग्राहकों का उस कंपनी के ऊपर विश्वास बढ़ जाता है और वही विश्वास से कंपनी अधिक लाभ कमाने में सफल हो जाती हैं। उदाहरण के लिए यदि किसी दो कंपनी में एक ग्राहक का विश्वास एक कंपनी के ऊपर हो और दूसरे का दूसरे के ऊपर हो तो जब वह दोनों कंपनी गठबंधन कर लेती हैं तो दोनों ग्राहक का विश्वास उस गठबंधन पर हो जाता है।
दो या दो से अधिक सैन्य बलों के मध्य किसी अभियान हेतु गठबंधन बनाया जाता है, जिसमें सभी एक ही बात सभी मानते हैं। एक अनुसंधान से पता चला है कि सामाजिक समूह किस प्रकार के गठबंधन को अपना लेता है।
वांग यिहान
"वांग यिहान"' (Wang Yihan) (जन्म जनवरी 18, 1988 शंघाई) चीन की एक सेवानिवृत्त बैडमिंटन खिलाड़ी हैं और भूतपूर्व महिला एकल विश्व विजेता भी हैं। वांग ने अपने बैडमिंटन सफर की शुरुआत मात्र ९ वर्ष की उम्र में अपने प्रशिक्षक वांग पेंग्रेन की देखरेख में शुरु की। उन्हें चीन की कनिष्ठ टीम के लिए २००४ में चुना गया और २००६ में वरिष्ठ टीम में चुने जाने के बाद वह विश्व बैडमिंटन पटल पर छा गयीं। अक्टूबर २००९ तक वह शीर्ष महिला एकल बैडमिंटन खिलाड़ी बन चुकी थीं।
वांग ने २००६ में आयोजित हुए एशियाई कनिष्ठ और विश्व कनिष्ठ बैडमिंटन प्रतियोगिता दोनों ही प्रतियोगिताएँ जीतीं। अंतरराष्ट्रीय ओपेन बैडमिंटन प्रतियोगिताओं में उन्होंने २००६ में बैडमिंटन विश्व कप, बिटबर्गर और २००७ में रसियन ओपेन प्रतियोगिताएँ जीतीं। २००६ में १८ वर्ष की आयु में अपनी टीम की ही झांग निंग को बैडमिंटन विश्व कप में हराकर और शी शिंगफैंग को फ़ाइनल में हराकर उन्होंने सबका ध्यान अपनी ओर खींचा। सितमबर २००८ में उन्होंने झोउ मी को जापान ओपेन के फाइनल में हराया।  २००९ में उन्होंने योनेक्स जर्मन ओपेन का खिताब जीता। फ़ाइनल में उन्होंने अपनी ही देशवासी झु लिन को हराया और एक हफ़्ते बाद ही २१ वर्ष कि उम्र में ऑल इंग्लैंड प्रतियोगिता में डेनमार्क की टिन रासमुसेन को हराया। इसके बाद वांग ने विल्सन स्विस ओपेन देशवासी जिआंग यांजिआओ को (21–17, 17–21, 21–13) अंकों से हरा कर जीता। अगस्त २००९ में उन्होंने मकाउ ओपेन में जिआंग यांजिआओ को (16–21, 22–20, 21–12) अंकों से एक बार फिर हराया। सितम्बर २००९ में वांग ने अपने कैरियर का दूसरा जापान ओपेन वांग शिन को (21–8, 21–9) अंकों से हराकर जीता। वांग ने फिर नवंबर में फ्रेंच सुपर सीरीज़ जीती जब उन्होंने निवर्तमान विजेता वांग लिन को (21–9, 21–12) से हरा दिया। वांग ने अपना लगातार दूसरा खिताब जीता और योनेक्स सनराइज़ हांग कांग ओपेन में जिआंग यांजिआओ को (21–13, 21–15) से हराकर साल की पाँचवीं बीडबल्युएफ सुपर सीरीज प्रतियोगिता भी जीती। २००९ में उनका यह सातवां खिताब था। वांग अभी भी प्रतियोगिताएँ जीतने के मामले में सर्वाधिक सफल महिला एकल बैडमिंटन खिलाड़ी हैं। आजतक उन्होंने ३० एकल खिताब जीते हैं जिनमें चार सुपर सीरीज़ प्रीमियर खिताब, पंद्रह सुपर सीरीज़ खिताब, और एक सुपर सीरीज़ फ़ाइनल्स खिताब है।
वांग अपने बैडमिंटन सफ़र के लिये अपनी माता को श्रेय देती हैं जिनकी वो एकलौती औलाद हैं। वांग की माँ उनके साथ बचपन में घर के बाहर ही बैडमिंटन खेला करती थीं। वांग की बैडमिंटन के प्रति लगन व शक्ति देख कर उन्होंने वांग को एक बैडमिंटन अकादमी भेजने का निर्णय लिया जिसने वांग को एक विश्व प्रसिद्ध बैडमिंटन खिलाड़ी बनने में बड़ी भूमिका निभाई। अपनी लंबाई की वजह से उनके शिक्षकों ने उन्हें वॉलीबॉल खेलने की भी प्रेरणा दी, लेकिन उन्होंने बैडमिंटन पर ही ध्यान लगाया।
वांग को सबसे कमसिन महिला बैडमिंटन खिलाड़ियों में से एक माना जाता है। वांग कहती हैं कि वो फ़िलहाल किसी प्रेम प्रसंग में नहीं हैं और सिर्फ अपने कैरियर पर ध्यान दे रहीं हैं। वांग अपने टीम की अन्य खिलाड़ियों जैसे ली श्यूरुई , तिआन क़्विंग , फु हाईफेंग , लिन डान आदि से बहुत अच्छा बर्ताव रखती हैं व सभी की अच्छी मित्र हैं।
ओलम्पिक के क़्वार्टर फ़ाइनल, सेमी-फ़ाइनल, विश्व प्रतियोगिताओं के सेमी फ़ाइनल, सुपर सीरीज़ के फाइनलिस्टों व ओलम्पिक खेलों में सभी विरिधियों के खिलाफ़ प्रदर्शन।
मारिया क्रिस्टीन युलिआंती
मारिया क्रिस्टीन युलिआंती (जन्म जून 2, 1985 तुबान) इंडोनेशिया के लिए खेलने वाली एक महिला एकल बैडमिंटन खिलाडी हैं।
सिरेनेइका
सिरेनेइका (Cyrenaica) लीबिया के पूर्वी भाग में स्थित एक प्रदेश है। भूमध्यसागर तट पर स्थित इस प्रदेश के पूर्व में मिस्र, पश्चिम में ट्रिपोलीटेनिया एवं दक्षिण में चाड गणतंत्र है। इसमें कूफा मरुद्यान भी सम्मिलित है। तटीय भाग की जलवायु भूमध्यसागरीय है। गर्मी की ऋतु उष्ण एवं शुष्क होती है। भीतरी भागों में वर्षा की मात्रा कम होती है तथा तट से १२५ किमी की दूरी पर मरुस्थलीय दशाएं पायी जाती हैं। तटीय क्षेत्र में बेनगाजी और डेरना के बीच में तथा गेबल-एल-अखदार (Gebel-el-Akhdar) पठार में जनसंख्या केंद्रित है जहां वार्षिक वर्षा १६ इंच के आसपास हो जाती है। जौ, गेहूं, जैतून एवं अंगूर मुख्य कृषि उपज हैं। कफ्रू एवं जिआलो नामक मरुद्यानों से खजूर की प्रचुर मात्रा में प्राप्ति होती है। खानाबदोश पशुचारियों ने भेड़, बकरे और ऊँट पर्याप्त मात्रा में पाल रखे हैं। यहाँ से भेड़, बकरा, पशु, ऊन, चमड़ा, मछली तथा स्पंज का निर्यात मुख्यत: ग्रीस और मिस्र को होता है।
उपजाऊ भूमि का अधिकांश भाग चरागाह के लिए ही उपयुक्त है। विकसित सिंचाई के साधनों द्वारा तरकारी की उपज की जा सकती है। फिर भी पशुपालन एवं बागवानी खेती प्रधान उद्योग रहेंगे। यहाँ २,७२,००० एकड़ में प्राकृतिक वन हैं। खनिज तेल भी पाया जाता है। मुख्य नगर तोब्रक, डेरना, सिरएन, बार्स और बेनगाजी हैं जो तटीय सड़क मार्ग द्वारा एक-दूसरे से संबद्ध हैं। १५० किमी लंबा रेलमार्ग है। वायु मार्ग द्वारा त्रिपोली, काहिरा, रोम, माल्टा, ट्यूनिस, नैरोबी, एथेंस और लंदन यहाँ की राजधानी बेनगाजी से संबद्ध हैं।
मलेशिया ओपेन (बैडमिंटन)
मलेशिया ओपेन १९३७ से चली आ रही एक वार्षिक बैडमिंटन प्रतियोगिता है। इसका आयोजन विभिन्न स्थानों पर हुआ है जैसे जोहोर बाहरु, कोटा किनाबालु, कुचिंग, पेनांग, सेलङोर, और कुआंतान.
दूसरे विश्व युद्ध की वजह से यह १९४४-४६ में नही हो पायी। 1969 से 1982 के बीच में भी यह सालाना नहीं हो पायी। इसे बाद में २००७ से बीडबल्युएफ सुपर सीरीज प्रतियोगिताओं में शुमार कर लिया गया। इसे अब मलेशिया सुपर सीरीज़ के नाम से भी जाना जाता है।
मेबैंक मलेशिया ओपेन ३१ मार्च से ५ अप्रैल २०१५ तक आयोजित की गयी। बीडब्ल्युएफ विश्व प्रतियोगिताएँ
राष्ट्रीय सिद्ध संस्थान
राष्ट्रीय सिद्ध संस्थान (National Institute of Siddha), चेन्नई में तम्बरम में स्थित सिद्ध चिकित्सा का प्रमुख संस्थान है। इस संस्थान का मुख्य उद्देश्य सिद्ध चिकित्सा प्रणाली के लिए अनुसंधान और उच्च अध्ययन की सुविधा उपलब्ध कराना तथा इस प्रणाली के लिए वैश्विक मान्यता प्राप्त करने में सहायता करना है। यह संस्थान उन सात शीर्ष राष्ट्र स्तरीय शिक्षा संस्थाओं में से एक है, जो भारतीय चिकित्सा पद्धतियों में उत्कृष्टता को बढ़ावा देती हैं। सिद्ध चिकित्सा में अनुसंधान की एकमात्र संस्था - केन्द्रीय सिद्ध अनुसंधान परिषद (सीसीआरएस) का राष्ट्रीय मुख्यालय भी यहां पर स्थित है।
2010 में भारतीय पुरातत्व सर्वेक्षण ने इस संस्थान को संरक्षित स्मारक घोषित कर दिया, जिसके परिणाम स्वरूप वहां स्थित मौजूदा भवनों की मरम्मत या नवीकरण पर राष्ट्रीय स्मारक प्राधिकरण ने प्रतिबंध लगा दिया।
केन्द्रीय आयुर्वेद और सिद्ध अनुसंधान परिषद (सीसीआरएएस), नई दिल्ली के अंतर्गत 1978 में स्थापित सिद्धावास अनुसंधान परिषद, 2010 तक रही। मार्च, 2010 में केन्द्रीय स्वास्थ्य मंत्रालय के आयुष विभाग ने सिद्ध चिकित्सा में अनुसंधान के लिए केन्द्रीय सिद्ध अनुसंधान परिषद (सीसीआरएस) की स्थापना की, जिसके लिए तमिलनाडु और अन्य स्थानों के सिद्ध समुदाय ने काफी समय से दबाव डाल रहे थे। नई परिषद का मुख्यालय चेन्नई में बना और परिषद का अधिकृत रूप से गठन सितंबर, 2010 में हुआ।
मनःकायिक औषधि
मनःकायिक औषधि (Psychosomatic medicine) एक अन्तरविषयी चिकित्सा का क्षेत्र है जिसमें शारीरिक प्रक्रियाओं एवं जीवन की गुणवत्ता पर सामाजिक, मानसिक तथा व्यवहारात्मक कारकों के प्रभाव का अध्ययन किया जाता है।
रणबीर दण्ड संहिता
श्रोत - द हिन्दू  शुभम् दिवेदी के अनुसार जम्मू एवं कश्मीर राज्य रणबीर दंड संहिता(साधारण शब्दों में रणबीर दंड संहिता या रणबीर आचार संहिता) भारत के पूर्व जम्मू एवं कश्मीर राज्य में पूर्वतः लागू अपराध एवं दंड संहिता थी। वर्ष २०१९ तक, बाकि के भारत के उलट जम्मू-कश्मीर पर भारतीय दंड संहिता नहीं रणबीर दंड संहिता आव्रत थी क्योंकि भारतीय संविधान की धारा ३७० की बिंदुओं के तहत भारतीय दंड संहिता(आईपीसी) जम्मू-कश्मीर राज्य पर आधिपत्य नहीं की जा सकता था। 5 अगस्त 2019 को भारतीय संविधान के अनुच्छेद 370 के प्रावधानों को भंग करने के लिए संसद द्वारा जम्मू-कश्मीर पुनर्गठन विधेयक पारित करने के बाद इसे हटा दिया गया। इस अधिनियम द्वारा जम्मू और कश्मीर राज्य को विभाजित कर लद्दाख के संग एक अलग केंद्र शासित प्रदेश बना दिया गया तथा भारतीय संविधान भी इस पुरे क्षत्र में लागू हो गया। इस प्रकार रणबीर दंड संहिता भंग कर दी गई और क्षेत्र में भारतीय दंड संहिता लागू हो गई।
यह दंड संहिता जम्मू-कश्मीर में ब्रिटीश काल के समय से थी, अर्थात् तब से, जब जम्मू कश्मीर एक स्वतंत्र रियासत था। इसका कार्यान्वयन १९३२ में हुआ था। इस प्रक्रिया को तब अवगत कराया गया था जब यहाँ डोगरा राजवंश का शासन था और महाराज रणबीर सिंह शासक थे। रणबीर आचार संहिता आईपीसी के पदों के आधार पर ही बनाया गया है जिसे थॉमस बैबिंटन मैकाॅले ने रचित किया था। 5 अगस्त 2019 को भारतीय संविधान के अनुच्छेद 370 के प्रावधानों को भंग करने के लिए संसद द्वारा जम्मू-कश्मीर पुनर्गठन विधेयक पारित करने के बाद अब इसे हटा दिया गया। भारत का संविधान जो जम्मू-कश्मीर को छोड़कर शेष भारत पर लागू था, वह लागू हो गया। साथ ही इस विधेयक के संसद में पारित होने के बाद जम्मू और कश्मीर को द्विभाजित कर लद्दाख के साथ एक अलग केंद्र शासित प्रदेश बना दिया गया था। इस प्रकार रणबीर दंड संहिता भंग कर दी गई और इस क्षेत्र पर भारतीय दंड संहिता लागू हो गई।
महाराज रणबीर सिंह
रणबीर सिंह(अगस्त १८३० ;१२ सितम्बर १८८५), महाराज गुलाब सिंह के पुत्र थे। वे जम्मू और कश्मीर रियासत के महाराज एवं जामवल राजपूत वंश के मुखिया भी थे।
उनके शासनकाल के दौरान जम्मू-कश्मीर ने गिलगिट, आस्तोर और हुंज़ा-नगर पहाड़ी प्रदेशों पर कब्ज़ा किया था एवं उनका जम्मू-कश्मीर में वलय हुआ था। वे शस्त्रीय फ़ारसी के आध्येता एवं छात्रावृत विद्वान भी थे। साथ ही उन्होंने आफ़्रीकी भाषाएं, स्वीडिश् एवं अंग्रेज़ी का भी अध्ययन किया था। यह इन्हीं की शासनकाल में हुआ था जब जम्मू और कश्मीर रियासत में रणबीर दण्ड संहिता लागू की गई थी जो अब भी भारत गणराज्य के जम्मू और कश्मीर राज्य में लागू है।
महाराज रणबीर सिंह ने पांच बार विवाह किया था उनकी छे सन्तान थीं, जिनमें चार पुत्र और दो पुत्री थीं।
जाफराबाद
जाफराबाद भारत देश में गुजरात प्रान्त के सौराष्ट्र एवम काठियावाड़ प्रदेश में स्थित अमरेली जीले में जाफराबाद तहसील का वहीवटी मुख्यालय है। भारत का प्रतिष्ठित बंदरगाह पीपावाव ये तहसील में है। पीपावाव में भारत का सब से बडा संरक्षण शिपयार्ड भी है जहां युद्धपोत का निर्माण होता है। ये तहसील के विस्तार में अरबी समुद्र फैला हुआ है। ये तहसील में एक द्रीप भी है, जो पौराणिक काल में सिंहलद्रीप के नाम से प्रसिद्ध था। अभी शियालबेट के नाम से जाना जाता है। ये प्रवासीओ के लीए आकर्षन का केन्द्र है।
अमरेली जिला पंचायत जालस्थल
विनाइल क्लोराइड
विनाईल क्लोराइड (Vinyl chloride) एक ऑर्गैनोक्लोराइड है जिसका अणु सूत्र HC=CHCl है। इसे विनाइल क्लोराइड मोनोमर (VCM) और क्लोरोइथेन भी कहते हैं। यह एक रंगहीन यौगिक है। यह एक बहुत महत्वपूर्ण औद्योगिक रसायन है जो मुख्यतः पॉलीविनाइल क्लोराइड (PVC) नामक बहुलक के उत्पादन में प्रयुक्त होता है। इसका वार्षिक उत्पादन लगभग 13 बिलियन किलोग्राम है। इसकी गिनती विश्व में सर्वाधिक उत्पादित २० शैल-रसायनों में होती है।
विनाइल क्लोराइड एक गैस है जिसकी गन्ध मीठी होती है। यह अत्यन्त विषैली, ज्वलनशील और कैंसरजनी (carcinogenic) है। पेट्रोलियम से प्राप्त होने वाला यह रसायन पहले बेहोशी की दवा आदि में प्रयोग किया जाता था ।
कोरकू भाषा
कोरकू (Korku) भारत के मध्य प्रदेश व महाराष्ट्र राज्यों में बोली जाने वाली ऑस्ट्रो-एशियाई भाषा-परिवार की मुण्डा शाखा की एक भाषा है। इसे कोरकू समुदाय के लोग बोलते हैं, जो भारतीय संविधान के तहत एक अनुसूचित जनताति हैं। कोरकूभाषियों के आसपास गोंडी भाषा बोलने वाले बसते हैं, जिनकी संख्या अधिक है। ऐतिहासिक रूप से कोरकू लोगों का निहाली भाषा बोलने वालों के साथ सम्बन्ध रहा है, जो कोरकू बोलने वालों के गावों के भीतर ही विशेष हिस्सों में रहते हैं।
"कोरो" का अर्थ "मनुष्य" होता है और "कोर-कू" का अर्थ "मनुष्यों वाली (बोली)"।
कोरकू मध्य भारत के इन भागों में बोली जाती है:
पुरातात्विक कालनिर्धारण
कालनिर्धारण (Dating) से आशय प्राचीन वस्तुओं की आयु का आकलन करना है।
केन्द्रीय तापन
केन्द्रीय तापन (सेण्ट्रल हीटिंग) प्रणाली में एक स्थान पर तरल को गरम किया जाता है और पूरे भवन के सभी आन्तरिक भागों को गरम किया जाता है। केन्द्रीय तापन को कुछ अन्य प्रणालियों के साथ मिलाकर जब भवन की जलवायु को नियंत्रित किया जाता है तो इसे तापन, संवातन तथा वातानुकूलन (HVAC) कहते हैं।
लाहौर विश्वविद्यालय
लाहौर विश्वविद्यालय वर्ष 1999 में इबादत शैक्षिक "ट्रस्ट" द्वारा स्थापित किया गया था। यह वर्ष 2002 से उपाधि प्रदान करने लगा। इसके तीन परिसर लाहौर, दो इस्लामाबाद और एक सरगोधा में स्थित है।
यूयू तु
यूयू तु (; जन्म 30 दिसम्बर 1930) एक चीनी चिकित्सा वैज्ञानिक, औषधि रसायनज्ञ और शिक्षक हैं। उन्हें मुख्यतः आर्टिमीसिनिन और डाईहाइड्रोआर्टमिसिनीन (जिसे मलेरिया के इलाज के काम में लिया जाता है) की खोज के लिए जाना जाता है। यह "चाइना एकेडेमी ऑफ़ ट्रेडिशनल चाइनीज़ मेडिसिन" में प्रोफेसर हैं। इन्हें वर्ष २०१५ का चिकित्सा नोबल पुरस्कार प्राप्त हुआ है। ,
इन्हें पैरासाइट (परजीवीयों) से होने वाली बीमारियों के इलाज की खोजों के लिए चुना गया। यह पुरस्कार संयुक्त रूप से तीन वैज्ञानिकों को दिया गया। उसमें से चीनी परंपरागत दवाइयों से मलेरिया की कारगर दवा बनाने के लिये ८४ वर्षीया यूयू को पुरस्कार का आधा हिस्सा मिलेगा। इन्होंने मलेरिया की नई दवा आर्टमिसाइनिन की खोज की। क्लोरोक्विन और क्विनॉइन के नाकाम होने पर यह दवा मच्छर के काटने से होने वाली बीमारी में कारगर साबित हुई है। तु को मलेरियरोधी दवा आर्टमिसाइनिन और डाई हाइड्रो मिसाइनिन की खोज के लिए जाना जाता है। यह दवा चीनी हर्बल औषधि से तैयार की गयी है
बीडब्ल्युएफ ग्रैंड प्रिक्स गोल्ड व ग्रैंड प्रिक्स
बीडब्ल्युएफ ग्रैंड प्रिक्स गोल्ड व ग्रैंड प्रिक्स विश्व बैडमिंटन संघ द्वारा मान्यता प्राप्त बैडमिंटन प्रतियोगिताओं की एक श्रृंखला है। यह 2007 से चली आ रही है।
एक ग्रैंड प्रिक्स गोल्ड प्रतियोगिता न्यूनतम $120,000 पुरस्कार राशि में बाँटती है। जबकि एक ग्रैंड प्रिक्स प्रतियोगिता $50,000 पुरस्कार में बाँटती है। पुरस्कार राशि के बाँटने का सूत्र बीडबल्युएफ सुपर सीरीज के तरीके जैसा ही होता है।
बीडब्ल्युएफ ग्रैंड प्रिक्स गोल्ड व ग्रैंड प्रिक्स श्रृंखलाएँ बीडब्ल्युएफ प्रतियोगिताओं से मिलने वाले अंको का एक तिहाई अंक वरीयता के लिये उपलब्ध कराती हैं।
क्वानटीको
क्वानटीको एक अमेरिकी धारावाहिक है। जिसका निर्माण जशुया सफ्रन ने किया है। इसका प्रसारण अमेरिका में एबीसी पर 27 सितम्बर 2015 से शुरू हुआ है। जिसमें एलेक्स पेरिश का मुख्य किरदार प्रियंका चोपड़ा निभा रहीं हैं। जो एक आतंकवादी हमले की मुख्य आरोपी है।
एक समूह जो क्वानटीको नामक जगह में एफ़बीआई अकादमी में जुड़ता है। सभी की अलग अलग अभिलाषा होती है। लेकिन यह सभी एक बहुत बड़े आतंकवादी हमले के मुख्य आरोपी बन जाते हैं। वही हमला जो 11 सितम्बर 2001 को न्यूयॉर्क शहर में हुआ था।
इसके बारे में "एबीसी स्टुडियो" ने 17 सितम्बर 2014 को खुलासा किया था कि वह "जोशुआ सफ्रन" द्वारा लिखी गई कहानी द्वारा बनाए जा रहे धारावाहिक को खरीदेगी। जिसका निर्माण "मार्क गॉर्डन कंपनी" कर रही है।
बीडब्ल्युएफ सुपर सीरीज़ मास्टर्स फाइनल्स
बीडब्ल्युएफ सुपर सीरीज़ फाइनल्स एक वार्षिक बैडमिंटन प्रतियोगिता है जो कि साल के अंत में खेली जाती है। इसमें उस वर्ष के सभी १२ बीडब्ल्युएफ सुपर सीरीज़ मुकाबलों से अर्जित सर्वाधिक अंकों के आधार पर शीर्ष खिलाड़ी हिस्सा लेते हैं और कम से कम $500,000 की पुरस्कार राशि के लिये खेलते हैं।
सुपर सीरीज़ फाइनल्स प्रायोजन की कमी की वजह से 2007 में बंद कर दी गयी थी। 2008 की प्रतियोगिता जो उस समय बीडब्ल्युएफ सुपर सीरीज़ मास्टर्स फाइनल्स 2008 - के नाम से जानी गयी थी इस श्रृंखला की पहली प्रतियोगिता थी और साबाह मलेशिया के कोटा किनाबालु में दिसम्बर 18 से दिसम्बर 21, 2008 तक आयोजित की गयी थी।
सुपर सीरीज़ वरीयता अंकों के आधार पर सिर्फ़ शीर्ष ८ खिलाड़ी या जोड़े मास्टर्स फ़ाइनल्स में खेलते हैं। हालाँकि हर सदस्य परिसंघ से सिर्फ दो खिलाड़ी ही हिस्सा ले सकते हैं। यह ८ खिलाड़ी ४-४ के दो समूहों में विभाजित किये जाते हैं और शीर्ष २ सेमी फ़ाइनल में पहुँचते हैं।
2014 में कुल पुरस्कार राशि १० लाख डॉलर हो गयी थी।
विश्व बैडमिंटन प्रतियोगिताएँ
फीताकृमिरोग
फीताकृमिरोग, जिसे हाइडाटिड रोग, हाइडेटिडोसिस या इचिनोकॉकल रोग भी कहते हैं "इचियानोकॉककस" प्रकार का फीताकृमि परजीवी रोगहै। लोगों को दो मुख्य प्रकार के रोग होते हैं, पुटीय फीताकृमिरोग और वायुकोषीय फीताकृमिरोग। बहुपुटीय फीताकृमिरोग तथा एकलपुटीय फीताकृमिरोग इसके दो अन्य प्रकार हैं जो कम आम हैं। यह रोग अक्सर बिना लक्षणों के शुरु होती है और बरसों तक बना रह सकता है। उत्पन्न होने वाले लक्षण व चिह्न कोष (पुटीय) स्थिति तथा आकार पर निर्भर करते हैं। वायुकोषीय रोग आमतौर पर लीवर में शुरु होता है लेकिन शरीर के अन्य भागों जैसे फेफड़ो और मस्तिष्क में फैल जाता है। जब लीवर प्रभावित होता है तो व्यक्ति को पेड़ू दर्द, वजन में कमीं हो सकती है और वह पीला yellow पड़ सकता है। फेफड़े के रोग में सीने में दर्द पैदा हो सकता है, सांस लेने में कठिनाई और खांसी हो सकती है।
यह रोग तब फैलता है, जब ऐसा खाना या पानी खाया या पिया जाता है जिसमें परजीवी के अंडे होते हैं या किसी संक्रमित पशु से नजदीकी संपर्क होता है। परजीवी से संक्रमित मीट खाने वाले पशुओं के मल में अंडे मुक्त होते हैं। आम तौर पर संक्रमित पशुओं में कुत्ते, लोमड़ियां और भेड़िए शामिल हैं। इस पशुओं के संक्रमित होने के लिए उनको किसी ऐसे पशु के अंग खाने चाहिए जिनमें कोष (पुटिका) होती है जैसे भेंड या कृदंत। लोगों में होने वाले रोग के प्रकार, संक्रमण पैदा करने वाले "फीताकृमि" के प्रकार पर निर्भर करते हैं। आम तौर पर निदान कम्प्यूटर टोमोग्राफी (सी.टी.) से होने वाले अल्ट्रासाउंड या मैग्नेटिक रेसोनेन्स इमेजिंग (एमआरआई) के उपयोग से किया जाता है। परजीवियों के विरुद्ध ऐंटीबॉडी देखने के लिए रक्त परीक्षण के साथ-साथ बायोप्सी भी सहायक हो सकती है।
पुटीय रोग की रोकथाम, उन कुत्तों का उपचार करके और भेड़ों का टीकाकरण करके की जा सकती है जो रोग के वाहक हैं। इसका उपचार अक्सर कठिन होता है। यह पुटीय रोग दवा के बाद त्वचा से सुखाया जा सकता है। कई बार इस तरह के रोगों को बस देखा जाता है। वायुकोषीय प्रकार के लिए अक्सर शल्यक्रिया के बाद दवा की जरूरत होती है। अल्बेंडाज़ोल वह दवा है जिसे बरसों लेने की जरूरत पड़ सकती है। वायुकोषीय रोग के काण मृत्यु भी हो सकती है।
यह रोग दुनिया के अधिकांश क्षेत्रों में होता है और वर्तमान समय में इससे लगभग एक मिलियन लोग प्रभावित हैं। दक्षिण अमरीका, अफ्रीका तथा एशिया कुछ क्षेत्रों में कुछ जनसंख्याओं का 10% तक प्रभावित है। 2010 में लगभग 1200 लोगों की मृत्यु हुई है जो कि 1990 के 2000 लोगों की मृत्यु से कम है। इस रोग की वार्षिक आर्थिक लागत लगभग 3 बिलियिन अमरीकी डॉलर होने का आंकलन है। यह दूसरे पशुओं जैसे सुअर, गाय या घोड़ों को भी प्रभावित कर सकता है।
पीपावाव बंदरगाह
पीपावाव बंदरगाह गुजरात के दक्षिण-पश्विम तट पर राजुला से २० कि.मि., महुवा से ४२ कि.मि., और भावनगर से १४० कि.मि. की दूरी पे अमरेली जिले में स्थित है। कन्टेईनर्स, माल एवम घन-प्रवाही पदार्थों की आयात-निर्यात यहा से होती है। विश्व के बडे कन्टेईनर टर्मिनल में से एक ए.पी.एम. टर्मिनल इनके प्रयोजक है। वाहनो की सामूहीक यातायात के लीए रॉ रॉ यार्ड की सुविधा है।
सैयद अहमद
डॉ॰ सैयद अहमद (6 मार्च 1945-27 सितंबर 2015) एक भारतीय राजनीतिज्ञ, लेखक और कांग्रेस पार्टी के एक सदस्य थे। उन्होंने 16 मई 2015 को मणिपुर के सोलहवें राज्यपाल के रूप में शपथ लिया था। वे 4 सितंबर 2011 से 16 मई 2015 के मध्य झारखंड के राज्यपाल भी रहे हैं। श्री अहमद वर्ष 1977 में कांग्रेस पार्टी में शामिल हुए तथा महाराष्ट्र विधानसभा के लिए पांच बार (वर्ष 1980,1985,1990,1999 एवं 2004) मुंबई के नागपाड़ा सीट से निर्वाचित हुए। पुस्तक ‘पगडंडी से शाहराह तक’ इनकी अपनी लिखी जीवनी है।
27 सितंबर 2015 को उनका निधन मुंबई के लीलावती अस्पताल में कैंसर की बीमारी के कारण हुआ।
ज्यावक्रीय प्रक्षेप
ज्यावक्रीय प्रक्षेप एक छद्म-बेलनाकार समक्षेत्र प्रक्षेप है जिसे कभी-कभी सैन्सन-फ्लैमस्टेड प्रक्षेप भी कहा जाता है अथवा मर्केटर का समक्षेत्र प्रक्षेप कहा जाता है। दायपे के जीन कॉसीं ने संभवतः सबसे पहले इस प्रक्षेप का प्रयोग विश्व के मानचित्र को प्रदर्शित करने हेतु १५७० में किया था। यह  प्रक्षेप निम्नवत परिभाषित होता है:
जहाँ "φ" अक्षांश है, "λ" देशांतर है, और "λ"₀ केन्द्रीय मध्याह्न रेखा है।
मापनी (स्केल) हमेशा केन्द्रीय मध्याह्न रेखा के सहारे शुद्ध होती है और पूरब से पश्चिम की ओर यह सर्वत्र सही होती है। यही कारण है कि नक़्शे पर प्रत्येक समान्तर रेखा की लंबाई ग्लोब पर अपने अक्षांश के सह्ज्या (cosine) के अनुपात में होती है। इसके कारण मानचित्र के दाहिने और बाएं पार्श्व एक दूसरे के प्रतिबिम्बवत् ज्यावक्रों के अर्धकों की आकृति वाले होते हैं। प्रधान मध्याह्न रेखा - जो एक सीधी रेखा होती है - के अलावा बाकी प्रत्येक मध्याह्न रेखा भी ज्यावक्रीय तरंग का अर्द्धांश होती है किन्तु  सभी अपने देशांतर के मान के अनुसार अलग-अलग एम्प्लीच्यूड वाली होती है, जिससे इस प्रक्षेप का नाम सिनुसॉइडल या ज्यावक्रीय पड़ा। सभी मध्याह्न रेखाओं की लंबाई प्रधान मध्याह्न रेखा से अधिक प्रदर्शित की जाती है जबकि ग्लोब पर वे सभी समान लंबाई की होती हैं।मानचित्र के किनारों की ओर यह पैटर्न अधिक प्रबल होता जाता है, और विरूपण का कारण बनता है।
दो बिंदुओं के मध्य शुद्ध दूरियाँ केन्द्रीय मध्याह्न रेखा के सहारे और विषुवत रेखा के सहारे नापी जा सकती हैं। किसी अन्य मध्याह्न रेखा के सहारे शुद्ध दूरियाँ उन स्थानों से गुजरने वाली समान्तर रेखाओं के मध्य ऊर्ध्वाधर दूरी नाम कर प्राप्त की जा सकती हैं। मानचित्र पर केन्द्रीय मध्याह्न रेखा और विषुवत रेखा के आसपास के क्षेत्रों में विरूपण सबसे कम होता है और इनसे दूर होने पर बढ़ता जाता है।
ज्यावक्रीय प्रक्षेप की तरह ही "वार्नर प्रक्षेप", "इंटरमीडिएट बोन प्रक्षेप" और "बॉटमली का प्रक्षेप" कुछ ऐसे अन्य प्रक्षेप हैं जिनपर निर्मित मानचित्रों में ध्रुवों की ओर होने वाले विरूपण के कारण ये क्षेत्र सिकुड़े हुए प्रदर्शित होते हैं।
मॉडलैण्ड (MODLAND) ग्रिड नासा द्वारा विकसित एक भूमीतीय ग्रिड है जो ज्यावक्रीय प्रक्षेप पर आधारित है और यह मॉडिस - Moderate-Resolution Imaging Spectroradiometer (MODIS) - आँकड़ों के प्रदर्शन हेतु इस टीम द्वारा निर्मित किया गया है।
मार्केट यार्ड
मार्केट यार्ड भारत के महाराष्ट्र राज्य के पुणे ज़िले का एक क्षेत्र अर्थात् नेबरहुड है ' यह पुणे ज़िले का एक मार्केट प्लेस है। यह महर्षि नगर इलाके में गुलटेकड़ी के पास स्थित है। यह पुणे में
एक महत्वपूर्ण व्यापारिक क्षेत्र भी गिना जाता है। यह फल ,सब्जियों, फूलों और थोक बाजार के रूप में प्रसिद्ध है '
सांडेराव
सांडेराव (Sanderao) भारत के राजस्थान राज्य के पाली ज़िले में स्थित एक गाँव है।
सांडेराव जो बाली कस्बे से १६ किलोमीटर की दूरी पर है। इस गांव की स्थापना ९वीं शताब्दी में यशोभद्रा की थी। यह ५००० हजार साल पहले का एक तीर्थस्थल था ' यहां पर उदयपुर के सिसोदिया राजवंश ने शासन किया था। वर्तमान में यह एक महत्वपूर्ण जंक्शन साबित हो रहा है यहां कई बड़े-बड़े स्टेशन है।
सांडेराव जवाई बाँध  रेलवे स्टेशन से 23किलोमीटर की दूरी पर है ' यहां हर वक़्त टैक्सियां और बसें उपलब्ध रहती है।
टिटिन
टिटिन एक प्रकार का प्रोटीन होता है। इसके नामकरण के दौरान इसका नाम कुल 1,89,819 अक्षर में रखा गया था। बाद में जब इस नाम के कारण मुसीबत हुई तो इस शब्द को शब्दकोश से ही हटा दिया गया। अब इसे केवल टिटिन के या छोटे अन्य नामों से ही जाना जाता है। इसका आकार 1 µm से भी बड़ा होता है।
रेजी नटोरी ने 1954 में इसका खोज किया था। 1977 में कोस्कक मरुयामा और उनके सहयोगियों ने मिल कर इस पर और खोज किया और इस प्रोटीन का नाम कोन्नेटिन रखा था। उसके दो वर्ष बाद कुआन वांग और उनके सहयोगियों ने भी इसका अध्ययन किया और इसका नाम टिटिन रख दिया।
हलन्त
हलन्त या विराम ( ् ) ब्राह्मी लिपि से व्युत्पन्न लगभग सभी लिपियों में प्रयुक्त एक चिह्न है। जिस व्यंजन के बाद यह चिह्न लगा होता है उस व्यंजन में 'छिपा हुआ' अ समाप्त हो जाता है। विभिन्न भाषाओं/लिपियों में इसके अलग-अलग नाम हैं, देवनागरी में इसे 'हलन्त' कहा जाता है, मलयालम में 'चन्द्रकला' कहते हैं।
मत्तविलास प्रहसन
मत्तविलास प्रहसन एक प्राचीन संस्कृत एकांकी नाटक है। यह सातवीं शताब्दी की शुरुआत में विद्वान राजा महेन्द्रवर्मन प्रथम (571- 630 सीई) द्वारा लिखित दो महान एकांकी नाटकों में से एक है।
यह संस्कृत का प्राचीनतम प्रहसन है। यह प्रहसन छोटा होने पर भी बड़ा रोचक है। इसमें मदिरा के नशे में धूत एक कापालिक की मनोदशा का वर्णन है। इस नाटक में धार्मिक आडंम्बरो पर कटाक्ष है तथा बौद्ध तथा कापालिकों की हँसी उड़ाई गयी है।
इस नाटक में एक शाक्य भिक्षु है जिसे पूरा विश्वास है कि बुद्ध के पिटक ग्रन्थोंं की मूल प्रति में सुरापान और स्त्री-समागम का समावेश अवश्य रहा होगा। उसे लगता है कि यह वृद्ध बौद्धों का युवा बौद्धों के विरुद्ध रचा हुआ षड्यन्त्र है। वह उस मूल पिटक के अनुसंधान में रत है, वह उसे खोजना चाहता है। या उनमें यह प्रावधान जोडऩा चाहता है। इसी कर्म में वह शाक्य भिक्षु निमग्न रहता है। एक दिन बौद्ध-मठ जाते हुए वह सोचता है-’अत्यंत दयालु भगवान बुद्ध ने महलों में निवास, सुन्दर सेज लगे पलंगों पर शयन, पहले प्रहर में भोजन, अपराह्म में मीठे रसों का पान, पाँचों सुगन्धों से युक्त ताम्बूल और रेशमी वस्त्रों का पहनना इत्यादि उपदेशों से भिक्षु-संघ पर कृपा करते हुए क्या स्त्री-सहवास और मदिरापान का विधान भी नहीं किया होगा? अवश्य किया होगा। अवश्य ही इन निरुत्साही तथा दुष्ट वृद्ध बौद्धोंं ने हम नवयुवकों से डाह कर पिटक-ग्रन्थों में स्त्री-सहवास और सुरापान के विधान को अलग कर दिया है।
टॉमस लिंडाल
टॉमस राबर्ट लिंडाल FRS FMedSci (जन्म 28 जनवरी 1938) कैंसर अनुसंधान में विशेषज्ञता एक स्वीडिश वैज्ञानिक है। इन्हें वर्ष २०१५ का रसायन शास्त्र का नोबल पुरस्कार पॉल एल॰ मोडरिच (यूएसए) और अज़ीज़ सैंकर (तुर्की) के साथ संयुक्त तौर पर डीएनए की मरम्मत के यंत्रवत अध्ययन के लिए प्राप्त हुआ है।
देहदान
देहदान का अर्थ है 'देह का दान' अर्थात किसी उत्तम कार्य अपना जीवन ही दे देना। राजकुमार सत्त्व ने साथ सावकों को भूख से मरने से बचाने के लिए अपने शरीर का त्याग कर दिया था। दधीचि ने अपना शरीर इसलिए त्याग दिया था ताकि उनकी हड्डियों से धनुष बनाया जा सके जिससे दैत्यों का संहार हो सके। राजा शिवि ने कपोत को बचाने के लिए अपने शरीर को प्रस्तुत कर दिया था।
अनेक समुदायों में देह को नदी में प्रवाहित करने की परंपरा है, ताकि पानी में रहने वाले विभिन्न जीवों को आहार उपलब्ध हो सके। पारसी समुदाय में मृत्यु के उपरांत देह को एक 'कुएं' में रखने की परंपरा है, ताकि पक्षी उस देह को आहार बना सकें।
अंगदान
किसी जीवित या मृत व्यक्ति के शरीर का ऊतक या कोई अंग दान करना अंगदान (Organ donation) कहलाता है। यह ऊतक या अंग किसी दूसरे जीवित व्यक्ति के शरीर में प्रत्यारोपित (ट्रान्सप्लान्ट) किया जाता है। इस कार्य के लिये दाता के शरीर से दान किये हुए अंग को शल्यक्रिया द्वारा निकाला जाता है।
भारत में कार्निया दान की स्थिति काफी अच्छी है किन्तु 'मस्तिष्क मृत्यु' के बाद किये जाने वाले देह दान में बहुत धीमी गति से प्रगति हो रही है।  स्रोत: Indian Transplant News Letter of MOHAN Foundation (Vol 2 Issue No. 37 of 2013)
The year 2013 has been the best yet for deceased organ donation in India. A total of 845 organs were retrieved from 310 multi-organ donors resulting in a national organ donation rate of 0.26 per million population(Table 2).
मीना, सउदी अरब
मीना (जिसे तंबुओं का शहर भी कहा जाता है) पश्चिमी सऊदी अरब के मक्का के पड़ोस में स्थित है। यह पवित्र शहर मक्का से पांच किलोमीटर पूर्व में स्थित है। मीना, मक्का शहर के मध्य से अराफ़ात की पहाड़ियों पर जाने वाले मार्ग के किनारे बसा है। यह लगभग 20 किमी² के क्षेत्र में फैला हुआ है।
मीना को हज यात्रा के दौरान आने वाले पड़ाव के लिये जाना जाता है। यहाँ 100,000 से ज्यादा वातानुकुलित शिविर यात्रियों को अस्थाई निवास स्थान उपलब्ध कराते हैं। मीना की घाटी में जमारात पुल स्थित है। इस स्थान पर हज यात्रा का एक महत्वपूर्ण रिवाज़ "शैतान को पत्थर मारने" की रस्म पूरी की जाती है। हाजियों को यह रस्म हजयात्रा के अंतिम दिन सूर्योदय और सूर्यास्त के बीच पूरी करनी होती है। मीना में ही हाजयात्री शैतान पर पत्थर मारने की , मान्यता है कि पैगंबर इब्राहिम ने अल्लाह के आदेश और उनके बीच आने वाले शैतान को यहीं पर पत्थर मारे थे। अधिकतर हजयात्री काबा के ७ चक्कर लगाने के बाद ज़मज़म का कुआँ को देखने जाते हैं। सामान्यता: वो अपनी पहली रात मीना की घाटी में बिताते हैं। मीना में पुरुषों व स्त्रियों का साथ-साथ सोना वर्जित है।
24 सितम्बर 2015 को मक्का मदीना में होने वाली हज यात्रा के अंतिम पड़ाव के लिये जमारात पुल के पास इकट्ठी हुई भारी भीड़ में हुई भगदड़ में विभिन्न देशों से आये ११०० से ज्यादा लोग दम घुटने से मारे गये व ९३४ से ज्यादा घायल हो गये। यह घटना गली संख्या २०४ व २२३ के मिलन की जगह जो जमारात पुल की तरफ़ जाती है, के पास हुई। १९९० की दुखद घटना जिसमें १४२६ यात्री मारे गये थे के बाद हजयात्रा के दौरान हुई यह सबसे वीभत्स घटना थी। यह २१वीं शताब्दी की सबसे वीभत्स भगदड़ भी थी।
२०१५ बल्लभगढ़ दंगे
२०१५ बल्लभगढ़ दंगे घटना है जब हिन्दुओं की भीड़ ने अटाली गाँव, बल्लभगढ़, हरियाणा के मुसलमानों पर हमला कर दिया था। हमलावरों ने ईंट, तलवार ओर पेट्रोल बम का इस्तेमाल करके मुस्लिमों के २० घर जला दिए।
ये घटना २५ मई २०१५ को अटाली गाँव, बल्लभगढ़, फरीदाबाद में हुई। । इस घटना का कारण ३० साल पुरानी मस्जिद थी। २००९ में हिन्दुओं ने मस्जिद को ग्राम पंचायत की ज़मीन पर निर्मित बताया। मुसलमानों का कहना था कि यह ज़मीनि वक्फ़ बोर्ड की है। विवाद न्यायलय में ले जाया गया, उसी दौरान मस्जिद के पड़ोस में एक मंदिर का निर्माण कर दिया गया, जिससे धार्मिक तनाव बढ़ गया। मार्च २०१५ को फरीदाबाद न्यायालय ने मुस्लिमों के पक्ष ने फैसला दिया। लेकिन हिन्दुओं ने अपना ऐतराज़ जारी रखा। कुछ लोग इस मस्जिद को विध्वंस करना चाहते थे।
२००० उपद्रवियों की भीड़ ने मिल कर गाँव पर लाठीओं, पथरों और आग से हमला कर दिया। गाँव के मुस्लिम गाँव छोड़ कर भाग गए।
सातोशी ओमुरा
सातोशी ओमुरा एक जापानी जैव विज्ञानी हैं। इन्हें विलियम सी॰ कैम्पबेल और यूयू तु के साथ नोबेल पुरस्कार दिया गया।
यह यामनाशी विश्वविद्यालय से शिक्षा लिए और उसके बाद टोक्यो विज्ञान विवि से एमएस कि डिग्री ली।
अज़ीज़ सैंकर
अज़ीज़ सैंकर एक अमेरिकी तुर्की जैव वैज्ञानिक हैं। इन्हें रसायन शास्त्र में नोबेल पुरस्कार मिला है।
इनका जन्म 8 सितम्बर 1946 को मरडीन प्रांत के सवुर जिले में कुर्दिश निम्न-मध्यम वर्गीय परिवार में हुआ था। यह आठ में से सातवें बच्चे थे। इनके माता-पिता अनपढ़ थे, लेकिन वे शिक्षा पर काफी जोर देते थे। जिसके कारण यह तुर्की के विज्ञान अकादमी और अमेरिका के कला और विज्ञान अकादमी के माननीय सदस्य बने।
यह अपना एमडी की कि शिक्षा तुर्की के इस्तांबुल विश्वविद्यालय में पूरा किए। यहीं इसके बाद 1977 में डेल्लास के टेक्सास विवि में सी॰ स्टैन रुपेर्ट के प्रयोगशाला में प्रयोग कर पीएचडी कि पढ़ाई पूरी की।
स्वेत्लाना अलेक्सिएविच
स्वेतलाना अलेक्सांद्रोव्ना अलेक्सिएविच (; ) (जन्म: 31 मई 1948) एक पत्रकार और रूसी भाषा की बहुस्वरीय कथेतर साहित्य लेखिका हैं। इन्हें 2015 में इनके कार्य "a monument to suffering and courage in our time " के लिए साहित्य में नोबेल पुरस्कार प्राप्त हुआ। नोबेल पुरस्कार जीतने वाली वे बेलारूस की प्रथम लेखिका हैं।
इनका जन्म 31 मई 1948 में युक्रेन के स्टेनिस्लेव नामक शहर में हुआ था। इनके बेलारूसी पिता और यूक्रेनी माँ इसके बाद बेलारूस चले गए और जब इनकी विद्यालय में शिक्षा पूर्ण हुई तो ये कई स्थानीय समाचार-पत्रों में पत्रकार की नौकरी करने लगीँ। इसके बाद इन्होंने बेलारूसी स्टेट विश्वविद्यालय से (1972) में स्नातक की उपाधि ली और एक साहित्यिक पत्रिका "नेमान" के लिये मिन्स्क में 1976 में पत्रकार की नौकरी करने लगीं।
उन्होंने पत्रकारिता को अपने पेशे के रूप में चुना और विभिन्न समकालीन व ऐतिहासिक राष्ट्रीय घटनाओं जैसे दूसरा विश्व युद्ध, सोवियत संघ का विघटन, चर्नोबिल दुर्घटना इत्यादि पर लेख व साक्षात्कारों के सारांश लिखे। अलेक्ज़ेंडर लुकाशेंको की सरकार के द्वारा राजनीतिक उत्पीड़न के बाद उन्होंने सन् २००० में बेलारूस छोड़ दिया। आगामी वर्षों में वो पेरिस, गोथेनबर्ग व बर्लिन में रहीं। २०११ में वो मिन्स्क लौट गयीं।
तिलियर
तिलियर (अंग्रेजी: Starling) विश्व के लगभग प्रत्येक क्षेत्र में पाए जाने वाला पक्षी है।
घोसी जनजाति
घोसी या गोसी, उत्तर भारत मे पाया जाने वाली एक मुस्लिम जाति है। घोसी का शाब्दिक अर्थ है -चिल्लाना, जैसा कि वह अपने जानवरो को चरने के समय चिल्लाते है। यह लोग दुधारू पशुओं को चराने व दुग्ध विक्रय का कार्य करते हैं। ब्रिटिश नागरिक सेवकों रोज़ व इबबेतसोन जैसे मानव वैज्ञानिकों के अनुसार, हिन्दू
घोसी जाति मुस्लिम में भी पाई जाती है इनका निकास हिन्दू अहीरों से है
। एडवर्ड अल्बर्ट के अनुसार घोसी व गद्दी मुस्लिम समुदाय के लोग मुस्लिम अल्प संख्या मे घोसी पाकिस्तान के पंजाब प्रांत मे भी पाये जाते है।
विलियम वेब एलिस कप
विलियम वेब एलिस कप, रग्बी यूनियन विश्व कप के विजेता को दी जाती है। इस कप का नाम विलियम वेब एलिस के नाम पर है, जो एक लोकप्रिय मिथक के अनुसार प्रसिद्ध रग्बी स्कूल के छात्र थे और एक फुटबॉल मैच के दौरान गेंद को उठा कर रग्बी खेल का आविष्कार किया।
ट्रॉफी 38 सेंटीमीटर उंची और 4.5 किलो वजन है, और चांदी से बनी है। यह कप पहली बार न्यूज़ीलैंड ने १९८७ रग्बी यूनियन विश्व कप जीत कर प्राप्त किया था। कप को "बिल" उपनाम से भी बुलाया जाता है।
दो आधिकारिक वेब एलिस कप रहे हैं, एक कप लंदन की कैरिंगटन और कंपनी द्वारा बनाई गई एक 1906 ट्रॉफी है, दूसरी एक 1986 प्रतिकृति है।
जॉन केंडल-कारपेंटर, इंग्लैंड के पूर्व खिलाड़ी और पहले रग्बी यूनियन विश्व कप के आयोजक और बॉब वेइगहिल, इंग्लैंड के पूर्व खिलाड़ी और अंतरराष्ट्रीय रग्बी बोर्ड के सचिव, गेरार्ड एंड कंपनी का दौरा किया, जिसके निदेशक रिचर्ड जार्विस ने उन्हें यह कप दिखाया। जिसके बाद यह कप पहले विश्व कप मे उपयोग के लिए चुना गया। ट्रॉफी का अनुरक्षित प्रत्येक खेल के बाद सुनार थॉमस ल्यट करते है। इसे जल्द ही "विलियम वेब एलिस कप" नाम दिया गया। कप चार देशों द्वारा जीता गया है; न्यूजीलैंड, ऑस्ट्रेलिया, दक्षिण अफ्रीका और इंग्लैंड।
कप के वर्तमान धारक न्यूजीलैंड है, जिसे वे २०११ विश्व कप के फाइनल में फ्रांस को 8-7 से हराने के बाद जीता। कप हर विश्व कप टूर्नामेंट से पहले दौरे पर चला जाता है, विश्व कप के फाइनल में भाग लेने वाले सभी राष्ट्रों के लिए।
शेरु मुंशी खान
शेरु मुंशी खान या सेरू ब्रीर्ल्ये भारतीय मूल की ऑस्ट्रेलियाई व्यापारी हैं। इनका जन्म 1981 में खण्डवा, मध्य प्रदेश, भारत में हुआ था। यह 25 वर्षों से अपनी माँ से अलग रहने के बाद पुनः मिल गए। यह घटना भारत और ऑस्ट्रेलिया में बहुत अधिक प्रसिद्ध हो गया। इस पर यह एक किताब "ए लॉन्ग वे होम" लिख चुके हैं।
शेरु मुंशी खान का जन्म भारत के खण्डवा, मध्य प्रदेश में वर्ष 1981 में हुआ था। जब यह बच्चे थे, तब पिता के चले जाने के बाद परिवार गरीबी में आ गया। तब माँ ने निर्माण कार्य में कार्य कर अपने और अपने बच्चे के लिए पैसे जोड़े। लेकिन यह दोनों के खाने के लिए पर्याप्त नहीं था, और न ही इससे वह अपने बच्चे को विद्यालय भेज सकती थी।
सेरू होबर्ट में एक ऑस्ट्रेलियाई लड़के की तरह रहने लगा। इसके ऑस्ट्रेलियाई माता-पिता ने इसके साथ ही मनतोष नामक एक अन्य भारतीय बच्चे को गोद लेते हैं। सेरू वहाँ अंग्रेज़ी सीखता है और हिन्दी को भूल जाता है। वह व्यापार आदि ऑस्ट्रेलिया के अंतरराष्ट्रीय होटल विद्यालय में सीखता है।
बड़े होने के बाद वह कई घण्टे उपग्रह द्वारा धरती के दृश्य में अपने घर को खोजने में व्यक्त करने लगता है। हावड़ा रेल मार्ग के आस पास देखते रहता है। वह उस रेल मार्ग का नाम भूल गया था, उसे केवल उसके आगे के अक्षर "ब" ही पता था। 2011 के एक रात को उसने एक छोटे से रेल अड्डे को देखा। वह उसके बचपन के कुछ स्मृति से मेल खा रहा था। उस जगह का नाम बरहनपुर था। उसका नाम भी उसके बचपन के समय सुने नाम से मिलता जुलता था। जब उसने उपग्रह के छवि को उत्तर की ओर ले गया तो उसे खण्डवा नामक एक गाँव मिला। उसे उसके नाम से कोई जानकारी याद नहीं आ रही थी, लेकिन उस गाँव के पास एक झरना था, जिसे देखने के बाद उसे कुछ कुछ याद आया। उसके बाद वह रास्ता देखने लगा जहाँ उसका घर था। उसे वह गली मिल गई जहाँ वह रहता था।
वह फेसबूक में खण्डवा के समूह से बात करता है और वहाँ लोगों ने उसको विश्वास दिलाया की यह उसकी जन्मभूमि है।
इसके बाद सेरू खण्डवा, भारत की यात्रा करता है। वह वहाँ के स्थानीय निवासियों से अपने परिवार के बारे में और 25 वर्ष पूर्व किसी के बच्चे के खो जाने के बारे में पूछता है। वह अपने बच्चे समय का एक तस्वीर भी लोगों को दिखाता है। वहाँ के स्थानीय निवासी उसे उसकी माँ तक ले जाते हैं। वह अब अपनी बहन शेकीला और भाई कल्लू से मिल जाते हैं। जो क्रमशः शिक्षिका और कारख़ाना प्रबन्धक होते हैं। इनका मिलना भारतीय और अंतरराष्ट्रीय समाचार में बहुत दिखाया जाता है।
सेरू वर्तमान में होबर्ट में रहता है, लेकिन अपने परिवार से रोज बात करता है। वह अपने माँ के लिए एक घर खरीदने की कोशिश करता है। क्योंकि वह एक किराए के घर में रहती है और उसके पैसे देने के लिए उसे सफाई आदि कार्य करना पड़ता है।
वर्ष 2012 में सेरू अपने पुस्तक "ए लॉन्ग वे होम" को पूरा करता है। जिसमें उसके 5 वर्ष के उम्र से लेकर उसके अपने परिवार के तलाश की कहानी लिखी हुई है। इस कहानी पर "लायन" नामक एक फिल्म कोलकाता में बन रही है। जिसमें निकोल किडमेन और देव पटेल अभिनय कर रहे हैं।
डिमाश जनजाति
डिमाश असम की एक जनजाति है। इनको 'डिमा-बासा' और 'डिमासा-कछारी' भी कहते हैं।
डीबीएस बैंक
DBS सिंगापुर का एक प्रमुख बैंक है जो १९६८ में सिंगापुर सरकार द्वारा स्थापित किया गया था। १९९८ में इसने पीओएसबी बैंक का अधिकार अपनाया और आज दक्षिण-पूर्व एशिया के प्रमुख बैंकों में से एक है। इसकी कुल आय १५० अरब रुपये (२०१३) से भी ज्यादे है। इसकी २५ देशों में शाखाएं हैं - भारत में भी १२ शाखाएं काम करती हैं।
इसका पूरा नाम Development Bank of Singapore था जो अब सिर्फ़ DBS के नाम से जाना जाता है।
पीओएसबी बैंक
POSB सिंगापुर का एक प्रमुख बैंक है जो वहीं की DBS Bank द्वारा अधिकृत है। इसकी शुरुआत Post Office Savings Bank के रूप में १८७७ में हुई थी।
जर्मन रोमान्तिका
जर्मन रोमान्तिका या जर्मन मसूरिका (German measles या Rubella) अत्यंत सूक्ष्म विषाणु (वाइरस) द्वारा होता है जिसका नाम रुबेला (Rubella) है। वर्ष के पूर्वार्ध में प्रकोप अधिक होता है। दाने निकलने के पूर्व अत्यत संक्रामक होता है। उद्भवन काल १७-१८ दिनों का होता है। जटिलताओं की संभावना कम होती है। एक आक्रमण जीवनपर्यंत रोग प्रतिशोधक शक्ति उत्पन्न कर देता है। साधारणता बड़े बच्चे तथा किशोर ही इस रोग के शिकार होते हैं।
प्रथम २४ घंटों में ही दाने निकल आते हैं तथा संपूर्ण शरीर पर फैल जाते हैं। चेहरे तथा गर्दन से प्रारंभ होकर, ये दाने वक्ष, पीठ, हाथ और पैर पर फैलते हैं तथा रक्तवर्ण के होते हैं। ये ७२ घंटों में समाप्त हो जाते हैं। कान के पीछे, सिर के पिछले हिस्से तथा गले में लसिका ग्रंथियाँ बड़ी हो जाती है तथा स्पर्श से दर्द होता है। यदि गर्भवती नारी को यह रोग गर्भधारण के प्रथम कुछ सप्ताहों के भीतर होता है, तो ५० प्रतिशत संभावना है कि बच्चे के हृदय, आँख, कान या मस्तिष्क की बनावट में कुछ दोष आ जाएगा। रोग की रोकथाम या चिकित्सा के लिए उचित ओषधि नहीं है।
कृषि और प्रसंस्कृत खाद्य उत्पाद निर्यात विकास प्राधिकरण
कृषि और प्रसंस्कृत खाद्य उत्पाद निर्यात विकास प्राधिकरण (एपीडा) की स्थापना दिसंबर, 1985 में भारतीय संसद द्वारा पारित कृषि और प्रसंस्कृत खाद्य उत्पाद निर्यात विकास प्राधिकरण अधिनियम के अंतर्गत भारत सरकार द्वारा की गई। इस अधिनियम (1986 का 2) को गजट असाधारण भाग – II (खण्ड 3 (II) में 13.02.1986 से लागू किया गया। प्राधिकरण ने संसाधित खाद्य निर्यात प्रोत्साहन परिषद का स्थान लिया।
कृषि और प्रसंस्कृत खाद्य उत्पाद निर्यात विकास प्राधिकरण अधिनियम 1985, (1986 का 2) के अनुसार प्राधिकरण को निम्नलिखित कार्य सौंपे गये हैं-
राष्ट्रीय करियर सेवा
राष्ट्रीय करियर सेवा (National Careers Service) भारत का एक राष्ट्रीय आईसीटी आधारित पोर्टल है जो युवाओं की आकांक्षाओं के साथ सुनहरे अवसर जोड़ने के लिए मुख्य रूप से विकसित की है। यह पोर्टल नौकरी चाहने वालों, नौकरी प्रदाताओं, कौशल प्रदाताओं, कैरियर सलाहकारों, आदि के पंजीकरण की सुविधा देता है। पोर्टल के एक बेहद पारदर्शी और उपयोगकर्ता के अनुकूल तरीके से नौकरी मिलान सेवाएं प्रदान करता है। कैरियर परामर्श सामग्री के साथ-साथ ये सुविधाएं कैरियर केन्द्रों, मोबाइल उपकरणों, सीएससी, आदि जैसे कई चैनलों के माध्यम से पोर्टल द्वारा वितरित किया जाएगा।
वी
वी एक प्रकार का घर में खेलने वाले वीडियो कंसोल है। जिसे 19 नवम्बर 2006 को निनटेंडो ने बनाया था। यह सातवीं पीढ़ी का कंसोल है। जिससे यह माइक्रोसॉफ़्ट के एक्सबॉक्स 360 और सोनी के प्लेस्टेशन को चुनौती देता है।
इसका निर्माण पहली बार 2001 में "वी गेमक्यूब" नाम से हुआ था।
प्लेस्टेशन
प्लेस्टेशन जिसे आधिकारिक रूप से पीएस नाम से भी जाना जाता है, एक वीडियो गेम कंसोल है। इसका निर्माण और विकास सोनी ने किया है। इसके बारे में पहली बार 3 दिसम्बर 1994 को जापान में बताया गया था। उसी दौरान प्लेस्टेशन कंसोल का भी उदघाटन किया गया था। इसमें चार कंसोल के साथ साथ एक गाने बजाने वाला और ऑनलाइन सेवा के साथ बहुत सारे इससे जुड़े पुस्तक भी थे।
इसका निर्माण करने की सोच केन कुटारगी के मन में आया था। यह परियोजना मुख्य रूप से 1988 में शुरू हुई। इसे सोनी और निनटेंडो ने मिल कर एक साथ इस परियोजना की शुरुआत की। यह पहले सीडी-रॉम के लिए बना रहे थे। लेकिन बाद में निनटेंडो ने इस परियोजना से मना कर दिया। मार्च 1991 में सोनी ने सीडी-रॉम में पहले से स्थापित इसे "प्लेस्टेशन" नाम दिया। जून 1991 में इसे दिखाया। इसके खुलासे के दूसरे दिन ही निनटेंडो ने एक खुलासा किया कि वह सोनी के साथ साझेदारी तोड़ रहा है। निनटेंडो ने इस अनुबंध को होने से पहले ही तोड़ दिया था तो इस लिए यह तय नहीं हो पाता है कि लाभ को किस तरह से दो कंपनी के मध्य विभाजित किया जाएगा।
ऐसे कंसोल जिसे हाथ में रख कर भी खेला जा सकता है और कहीं भी ले जाया जा सकता है। सोनी ने पहली बार इस तरह के कंसोल का निर्माण 2004 में किया था।
सोनी ने दिसम्बर 2004 में पहली बार ऐसे कंसोल को बाजार में उतारा जिसे कोई भी अपने हाथों में रख कर खेल सकता है। इसका नाम "पीएसपी-1000" था। इसे मार्च 2015 को भी उतारा गया था। इसमें अलग अलग रूप और रंग में बटन हैं। इसमें ('त्रिकोण'), ('वृत'), ('अवच्छेद') और ('चौकोर') आकार के स्वेत रंग के बटन हैं।
सार्वभौमिक स्वर्ण बांड योजना
भारत सरकार ने सार्वभौमिक स्वर्ण बांड (एसजीबी / Sovereign Gold Bond) योजना की घोषणा केंद्रीय बजट 2015-16 में की थी जिसे अब स्वीकर कर लिया गया है। इस योजना से सोने की मांग में कमी आएगी और प्रतिवर्ष 300 टन सोने की छड़ें और सिक्कों की खरीदारी के लिए किए जाने वाले निवेश को स्वर्ण बांड में लगाया जा सकेगा।
भारत में सोने की मांग अधिकतर आयात द्वारा पूरी की जाती है। इस योजना से देश के चालू खाते के घाटे को सीमित करने में मदद मिलेगी। एसजीबी को 2015-16 और उसके आगे की अवधि के लिए सरकार के बाजार उधार कार्यक्रम के दायरे में जारी किया जाएगा। वित्त मंत्रालय से सलाह के बाद जारी करने की वास्तविक मात्रा भारतीय रिजर्व बैंक तय करेगा। सोने की कीमतों में बदलाव संबंधी जोखिम को स्वर्ण भंडार निधि द्वारा वहन किया जाएगा। इससे सरकार को ऋण लागत में कमी लाने का लाभ होगा जिसे स्वर्ण भंडार निधि में हस्तांतरित किया जाएगा।
पुलिस फैक्ट्री
पुलिस फैक्ट्री एक भारतीय हिन्दी हास्य धारावाहिक है। जिसका प्रसारण सब टीवी पर 26 सितम्बर 2015 से शनिवार और रविवार रात 8 बजे होता है। इसमें मुख्य किरदार में तरुण खन्ना हैं, जो शमशेर सिंह देवगन का किरदार निभा रहे हैं।
शमशेर सिंह देवगन (तरुण खन्ना) को एक पत्रकार चुनौती देता है। जिसके बाद शमशेर पुलिस में लोगों को भर्ती करता है और उनको एक अच्छे पुलिस बनाने की कोशिश करता है। शमशेर इन सभी को एक अच्छा पुलिस अधिकारी बना कर अपने आप को साबित करना चाहता है और उस पत्रकार के चुनौती का जवाब देना चाहता है।
जया जेटली
जया जेटली (जन्म 14 जून 1942) भारतीय राजनेता एवं समता पार्टी की भूतपूर्व अध्यक्ष हैं। २००२ में वे पार्टी के अध्यक्ष पद से हट गयीं थीं।
संज्ञेय अपराध
भारत, श्रीलंका, पाकिस्तान और बांग्लादेश में अपराध (क्राइम) की दो श्रेणीयाँ की गयी हैं-
आपराधिक प्रक्रिया संहिता (सीआरपीसी) में संज्ञेय अपराध की परिभाषा ऐसे अपराध के रूप में की गई है, जिसमें गिरफ्तारी के लिए पुलिस को किसी वारंट की जरूरत नहीं होती। संज्ञेय अपराध सामान्यतः गंभीर होते हैं जिनमें पुलिस को तुरन्त कार्य करना होता है। संज्ञेय अपराध में पुलिस बिना मेजिस्ट्रेट की आज्ञा अनुसंधान प्रारम्भ कर सकती है।
सीआरपीसी में यह भी कहा गया है कि पुलिस को ऐसे मामलों में एफआईआर दर्ज करना चाहिए। दंड प्रक्रिया संहिता की प्रथम अनुसूची के कॉलम सं. 4 में भारतीय दंड संहिता में वर्णित प्रत्येक अपराध के लिए यह अंकित किया गया है कि वह अपराध संज्ञेय है अथवा असंज्ञेय।
जमानत
ज़मानत (अंग्रेजी: bail) किसी अपराध के आरोपी व्यक्ति को कारागार से छुड़ाने के लिये न्यायालय के समक्ष जो सम्पत्ति जमा की जाती है या देने की प्रतिज्ञा की जाती है उसे कहते हैं। जमानत पाकर न्यायालय इससे निश्चिन्त हो जाता है कि आरोपी व्यक्ति सुनवाई के लिये अवश्य आयेगा अन्यथा उसकी जमानत जब्त कर ली जायेगी (और सुनवाई के लिये न आने पर फिर से पकड़ा जा सकता है।)  ज़मानत पर रिहा होना का मतलब है कि आपकी स्वतंत्रता की सीमाएं हैं- आप को देश छोड़ने से एवं बिना आज्ञा यात्रा करने बाधित किया जा सकता है, और जब भी आवश्यक हो आप को न्यायालय अथवा पुलिस के समक्ष उपस्थित होना होता है I
ज़मानत के अनुसार अपराध दो प्रकार के होते हैं- संहिता की प्रथम अनुसूची में जमानतीय एवं गैर-ज़मानती अपराधों का उल्लेख किया गया है। जो अपराध ज़मानती बताया गया है और उसमें अभियुक्त की ज़मानत स्वीकार करना पुलिस अधिकारी एवं न्यायालय का कर्त्तव्य है। उदाहरण के लिये, किसी व्यक्ति को स्वेच्छापूर्वक साधारण चोट पहुँचाना, उसे सदोष रूप से अवरोधित अथवा परिरोधित करना, किसी स्त्री की लज्जा भंग करना, मानहानि करना आदि ज़मानती अपराध हैं।सामान्यतया गंभीर प्रकृति के अपराधों को ग़ैर-ज़मानती बनाया गया है। ऐसे अपराधों में ज़मानत स्वीकार किया जाना या नहीं करना न्यायाधीश के विवेक पर निर्भर करता है। उदहारण के लिये, चोरी के लिए गृह अतिचार, गृह-भेदन, अपराधिक न्यास भंग आदि ग़ैर-ज़मानती अपराध हैं।
नानई लिसडा एतमाली (अमरोहा)
नानई लिसडा एतमाली एक छोटा सा गाँव है। यह गाँव तहसील गंगेश्वरी (हसनपुर), जिला ज्योतिबा फुले नगर (मुख्यालय:अमरोहा), उत्तर प्रदेश के अंतर्गत आता है। नानई लिसडा एतमाली मैं भूरे शाह पीर बाबा की मज़ार है।
यह गाँव जिला मुख्यालय से लगभग ५१ किलोमीटर की दूरी पर स्थित है। गाँव से १० किलोमीटर के अंदर कोई रेलवे स्टेशन नहीं है और नजदीकी बड़ा और प्रमुख मुरादाबाद रेलवे स्टेशन यहाँ से ६३ किलोमीटर की दूरी पर स्थित है।
ट्यूनीशियाई राष्ट्रीय वार्ता चौरागा
ट्यूनीशियाई राष्ट्रीय वार्ता चौरागा (अरबी: رباعية الحوار الوطني التونسي‎, रुबा इय्यत अल-हिवार अल-वतनी अत-तुनीसी) ) चार अलग अलग संस्थान का एक समूह है। जो टूनीशिया में बहुलवादी लोकतंत्र की स्थापना करने का प्रयास कर रहा है। इसे 9 अक्टूबर 2015 को शान्ति के क्षेत्र में नोबेल पुरस्कार मिला है।
समचतुर्भुज
समचतुर्भुज चार समान भुजाओं वाली एक समतल आकृति है।  ऐसा समचतुर्भुज जिसके सभी कोण ९० अंश के हों, वर्ग होता है।Area = 1/2×d•1×d•2 Parameter=4xa=4x(भुजा)
बलवन्ता अजमेर
बलवन्ता राजस्थान के अजमेर जिले में श्रीनगर तहसील में स्थित एक गाँव है। यह जिला मुख्यालय अजमेर से १६ किलोमीटर की दूरी पर स्थित है। इसे अपेक्षाकृत बड़े गाँवों की श्रेणी में रखा जाता है। यहाँ की कुल जनसंख्या ३०१९ है और ६०० परिवार निवास करते हैं।
पोसवाल
पोसवाल भारत, पाकिस्तान और अफ़्गानिस्तान में पाये जाने वाली एक गुर्जर गोत्र है।
मेरा नाम यूसुफ़ है
मेरा नाम यूसुफ़ है एक पाकिस्तानी उर्दू धारावाहिक है। जिसका प्रसारण 6 मार्च 2015 से शुरू हुआ। इसका निर्माण सादिया जब्बार ने किया है। इसका निर्देशन का कार्य महरीन जब्बार ने किया है।